วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
25 ก.พ. 2559

ภาครวมตลาดภาคเช้า
ดัชนี SET ช่วงเช้าปิดบวก 1,336.03 (+4.10 จุด,+0.31%) กรอบ 1,329 – 1,339 มูลค่าการซื้อขาย 19,830.36 ลบ. เรียงลำดับมูลค่าการซื้อขาย BANK ICT ENERG TRANS CONS CONMAT PROP COMM FIN ตามลำดับตลาดภูมิภาคอ่อนตัวลงช่วงบ่าย [Nikkei225 +0.70%][FBMKLCI +0.06%][HSI -1.23%][SSE -3.61%][TAIEX +1.00%]

ธนาคารกลางเกาหลีใต้ (BOK) ดัชนีความเชื่อมั่นผู้บริโภค(CCSI) ที่มีต่อภาวะเศรษฐกิจ ปรับตัวลดลงติดต่อกันเป็นเวลา 3 เดือน อยู่ที่ระดับ 98 ในเดือนก.พ. ลดลง 2 จุดจากเดือนก่อนหน้านี้ เพราะผลกระทบจากยอดส่งออกที่ร่วงลงอย่างหนัก ร่วงลงมากที่สุดเมื่อเทียบรายเดือนในรอบกว่า 6 ปีใน ม.ค. และคาดว่ายอดส่งออกของเกาหลีใต้จะร่วงลงมากกว่าสองหลักใน ก.พ.
กระทรวงพาณิชย์ แถลงภาวะการค้าระหว่างประเทศในเดือน ม.ค.59 การส่งออก -8.91% นำเข้า – 12.37% ส่งผลให้ดุลการค้าในเดือน ม.ค.59 เกินดุล 238 ล้านเหรียญสหรัฐฯ ด้านภาพรวมมูลค่าการส่งออกของไทยเดือนมกราคมปี 2559 กดดันด้วยปัจจัยต่อเนื่องจากปี 2558
โดยเฉพาะราคาน้ำมันดิบที่ลดลงต่ำสุดในรอบกว่า 11 ปี และราคาสินค้าเกษตรที่ยังไม่ฟื้นตัว แต่การส่งออกของไทยยังมีสถานการณ์ที่ดีกว่าประเทศอื่นๆ มากโดยหากเทียบประเทศผู้ส่งออกสำคัญในภูมิภาคอาเซียน ฟิลิปปินส์ สิงคโปร์ มาเลเซีย และอินโดนิเซีย
อีกทั้งข้อมูลการนำเข้าของประเทศคู่ค้าสำคัญของไทยแสดงว่าไทยยังคงรักษาส่วนแบ่งตลาดในตลาดและสินค้าส่งออกสำคัญไว้ได้ สะท้อนให้เห็นว่าความสามารถทางการแข่งขันของไทยไม่ได้ลดลงตามมูลค่าส่งออก นอกจากนี้รายได้จากการส่งออกของไทยในรูปเงินบาทกลับมาขยายตัวอีกครั้งจากผลของการอ่อนค่าของเงินบาท
รมช.พาณิชย์ ประกาศคงเป้าหมายผลักดันการส่งออกในปีนี้ให้เติบโตราว 5% แม้ว่าล่าสุดตัวเลขการส่งออกติดลบสูงถึง 8.9% ติดลบต่อเนื่องเป็นเดือนที่ 13 แต่ไทยจะเน้นการรักษาส่วนแบ่งตลาดส่งออกเอาไว้ และหวังให้การส่งออกพลิกกลับเป็นบวก
 
IMPACT(+)CPALL PTT ADVANC PTTEP BBL BAY BH INTUCH SCC CPN HANA KTB TRUE BJC PS TOP IVL TCAP
IMPACT(-)AOT PTTGC BDMS GLOW BEC JAS TU SCB KBANK THAI BANPU BCH IRPC CPF EA RATCH HMPRO
 
แนวโน้มตลาดและหุ้นที่น่าสนใจ
ปิดภาคเช้า 1,336.03 (+4.10 จุด,+0.31%)
แนวโน้มภาคบ่าย : ขึ้นต่อ ทดสอบ 1,342 แนวรับ 1,333
ดัชนีภาคเช้าทดสอบยืน 1,330 ได้อย่างมั่นคง ด้วยวอลุ่มปานกลาง และแท่งเทียนระยะสั้น 15 นาที เรียงตัวในรูปแบบที่ดี ภาคบ่ายมีโอกาสปรับตัวขึ้นต่อ ทดสอบ 1,342 โดยมีแนวรับที่ 1,333 
 
J (ราคาปิดภาคเช้า 3.02)
ซื้อ แนวรับ 3.00 แนวต้าน 3.40 SL=2.96
ราคาช่วงเช้ากลับตัวขึ้นมายืนเหนือแนวต้าน Fibo 23.6% ได้อย่างสวยงาม พร้อมปริมาณการซื้อขายที่หนาแน่น ผสาน Indicators หลายตัว ส่งสัญญาณเชิงบวก มีโอกาสปรับตัวขึ้นต่อ ทดสอบ 3.40
 
NUSA (ราคาปิดภาคเช้า 0.59)
ซื้อตาม หากยืน 0.60 ได้ แนวต้าน 0.68
ราคาอยู่ในช่วงทดสอบแนวต้านสำคัญ EMA15วัน ที่ 0.60 ผสานแรงขายที่เริ่มลดน้อยลง หากผ่านได้ คาดปรับตัวขึ้นทดสอบยอดเดิมที่ 0.68 ในรูปแบบ U-Shape